### 9.     Beslutning om endelig vedtagelse af ændring af regulativ for erhvervsaffald 2020

**Åbent**

Sagsnr.: 326-2020-10342       J.nr.: 07.00.03           Dokumentnr.:
326-2020-228506

**Sagstype**

Beslutning.

**Resume og sagens baggrund**

Teknik- og Miljøudvalget har på sit møde den 7. maj 2020
godkendt et forslag til ændringer i regulativ for erhvervsaffald. Nicklas Dam
for kildesorteret genanvendeligt affald er indskrevet i regulativet. Forslaget
har været i offentlig høring i fire uger, og der er ikke indkommet
bemærkninger. Administrationen er blevet opmærksom på, at henteordning for småt
elektronik mangler, og det er nu medtaget i regulativet for erhvervsaffald til
endelig vedtagelse i sin helhed (se bilag 1).

**Indstillinger**

Direktøren for Det Tekniske Område indstiller,

1.    ændringer i
regulativ for erhvervsaffald vedtages endeligt,

2.    der laves en
tilføjelse i § 19 om henteordning for småt elektronik hos

a.    kommunale
virksomheder og institutioner

b.    virksomheder
beliggende i ejendomme med boliger

c.    øvrige private
virksomheder, der har tilmeldt sig ordningen for afhentning af restaffald.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Teknik- og Miljøudvalget har på sit møde den 7. maj 2020
godkendt forslag til ændringer af regulativ for erhvervsaffald. Nicklas Dam
for kildesorteret genanvendeligt erhvervsaffald er indskrevet i regulativet.
Det kildesorterede genanvendelige erhvervsaffald er de fraktioner, som gælder
for husholdningerne: papir/karton og metal/plast. Henteordningen gælder for
kommunale virksomheder og institutioner samt virksomheder beliggende i
ejendomme med boliger.

Derudover er der givet mulighed for etablering af nedgravede
affaldscontainere for grundejernes egen regning. Kommunen godkender etablering
af nedgravede containere efter en ansøgning og på baggrund af en vejledning
herom, se bilag 2.

Forslaget til ændringer af regulativ for erhvervsaffald har
været i offentlig høring i fire uger. Det er blevet annonceret på kommunen
hjemmeside, og der har været en annonce i lokalavisen
Kalundborg Nyt. Der er ikke indkommet nogen bemærkninger. Endelig
vedtagelse af regulativ for erhvervsaffald fremlægges nu til godkendelse, se
bilag 1.

Administrationen er imellem tiden blevet opmærksom på, at
der i regulativet for erhvervsaffald mangler regulering af henteordning for
småt elektronik svarende til ordningen for husholdninger. Det er nu tilføjet i
§ 19 ’Ordning for affald af elektriske og elektroniske produkter (WEEE)’
Ordningen vil gælde for kommunale virksomheder og institutioner, for
virksomheder beliggende i ejendomme med boliger og for øvrige private
virksomheder, som er tilmeldt ordningen for afhentning af restaffald.

Der er også foretaget redaktionelle rettelser i regulativet,
siden forslag til regulativet har været til godkendelse hos Teknik- og
Miljøudvalget og i offentlig høring.

Formål med et regulativ for erhvervsaffald

Et regulativ for affald har til formål at fastsætte
bestemmelser om indsamlingsordningernes omfang og tilrettelæggelse herunder
krav om sortering, anvendelse af beholder og afhentning af affald. Regulativet
er udarbejdet efter et fast nationalt paradigme med obligatorisk tekst udbygget
med fritekst, hvor der er mulighed for nærmere at beskrive kommunens
affaldsordninger.

Ikrafttræden

Regulativet for erhvervsaffald med vedtagne ændringer (bilag
1) vil gælde fra den 1. november 2020. Det er samtidig med, at der kommer ny
renovatør på ordningen for afhentning af dagrenovationslignende affald, samt at
de nye ordninger for afhentning af kildesorteret genanvendeligt erhvervsaffald
(papir/karton og metal/plast) og af småt elektronik træder i kraft.

Muligheden for tømning af nedgravede affaldscontainere træder
i kraft den 1. januar 2021, hvor nye gebyrer godkendt af kommunalbestyrelsen
træder i kraft.

Endelig vedtagelse af ændringer af regulativet bliver
offentligt annonceret på kommunens hjemmeside og i lokalavisen Kalundborg Nyt.
Regulativet vil fremgå af kommunens hjemmeside såvel som i den nationale
database for alle kommuners affaldsregulativer, NSTAR hos Energistyrelsen.

**Økonomiske konsekvenser**

Ingen økonomiske konsekvenser.

**Teknik- og Miljøudvalgets møde
den 3. september 2020:**

Anbefales.

**Økonomiudvalgets møde den 9.
september 2020:**

Anbefales.

**Bilag**

|  |  |
| --- | --- |
| Bilag 1 Regulativ for erhvervsaffald 2020 | 326-2020-259165 |
| Bilag 2 Vejledning nedgravede affaldsløsninger | 326-2020-259168 |